Ritratt: Unsplash-Matthieu Joannon .td_uid_2_60f956a8adc1e_rand.td-a-rec-img{text-align:left}.td_uid_2_60f956a8adc1e_rand.td-a-rec-img img{margin:0 auto 0 0} Residenti ta' blokka appartamenti ta' 14-il sular tħallew madwar xahar bla lift għax it-tnejn li hemm tħallew bil-ħsara għal ġimgħat sħaħ. Kien biss din il-ġimgħa li r-residenti ħadu r-ruħ hekk kif il-liftijiet issewwew. Familji li jgħixu f'din il-blokka tkellmu ma' Newsbook.com.mt u b'ton frustranti spjegaw id-diffikultajiet li għaddew minnhom fl-aħħar ġimgħat. "Nieħu qatgħa xħin ikolli bżonn noħroġ, għax naf li wara rrid nitla' 12-il sular taraġ", qalet residenta li tgħix f'wieħed mill-appartamenti ta' akkomodazzjoni soċjali li l-Gvern qed jikri mill-privat permezz tal-iskema Nikru biex Nassistu. Il-Ministru Galdes: Filmat: 581 familja se jkollhom saqaf fuq rashom sa tmiem is-sena 200 tarġa biex toħroġ mid-dar Ir-residenta, omm ta' tfal żgħar, qalet li kella titla' 12-il sular taraġ, 'il fuq minn 200 tarġa, hekk kif tirritorna lura d-dar. Stqarret li kellha twaqqaf lit-tfal minn ċertu attivitajiet li kienu qegħdin jagħmlu, "għax kienet saret impossibbli". Residenti oħra qalu li kienu qegħdin jaqtgħu qalbhom biex jitilgħu bix-xirja dawk is-sulari kollha. "Allaħares ikollna bżonn ambulanza għax ma nafx jiġri" kompliet tgħid waħda mir-residenti. Ritratt: Google Maps Il-blokka hija propjetà privata – Ministeru Kelliem għall-Ministeru għall-Akkomodazzjoni Soċjali qal li l-blokka tal-appartamenti hija propjetà privata. Żied jgħid li għalkemm l-Awtorità tad-Djar kriet uħud mill-appartamenti permezz tal-iskema Nikru Biex Nassistu , ir-responsabbilità għall-manutenzjoni tal-komun hija ta' sid l-appartament. Il-kelliem stqarr li r-residenti tkellmu mal-Awtorità tad-Djar, li għarrfu lis-sid sabiex iwettaq it-tiswijiet meħtieġa. Ftit jiem wara l-mistoqsijiet ta' Newsbook.com.mt , l-Awtorità ġiet infurmata li t-tiswijiet kienu qed isiru u li kellhom jitlestew dakinhar stess, jiġifieri t-Tlieta 20 ta' Lulju. Xi ġralhom il-lifts? Resident fil-blokka appartamenti qal lil dan is-sit li wieħed mil-lifts ġie sgassat, iżda ma ttieħdu l-ebda passi kontra min għamel il-ħsara minkejja li hemm il-kameras tas-sigurtà. Il-Ministeru spjega li peress li l-partijiet komuni huma amministrati minn sid privat, l-Awtorità ma jkollha l-ebda informazzjoni dwar jekk hemmx kameras imwaħħlin jew dwar kemm se jkun il-valur tal-ispejjeż tat-tiswijiet. Madanakollu, ir-residenti qegħdin iħallsu €65 fis-sena għall-manutenzjoni tal-blokka iżda u għalhekk iħossu li "l-operaturi tal-blokka mhumiex jieħdu ħsieb kif inhu xieraq, għax kieku ma konniex indumu kważi xahar bla lift". Mistoqsijiet li Newsbook.com.mt bagħat lill-kumpanija responsabbli mill-blokka baqgħu ma ġewx imwieġba sal-ħin tal-pubblikazzjoni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f956a8adfee_rand.td-a-rec-img{text-align:left}.td_uid_3_60f956a8adfee_rand.td-a-rec-img img{margin:0 auto 0 0}